

VENDIM
Nr. 700, datë 30.10.2019

PËR DISA SHTESA NË VENDIMIN NR. 230, DATË 13.3.2015, TË KËSHILLIT TË MINISTRAVE, “PËR TRAJTIMIN ME PAGESË TË QIRASË SË DISA FAMILJEVE QË PREKEN NGA ZBATIMI  I PROJEKTIT ‘UNAZA E MADHE E TIRANËS, SEGMENTI KOMUNA E PARISIT-RRUGA E KAVAJËS’”, TË NDRYSHUAR

Në mbështetje të nenit 100 të Kushtetutës dhe të neneve 30 e 33, të ligjit nr. 9232 datë 13.5.2004 “Për programet sociale të strehimit”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Në vendimin nr. 230, datë 13.3.2015, të Këshillit të Ministrave, të ndryshuar, bëhen këto shtesa:  
a) Pas pikës 1/3, shtohet pika 1/4, si më poshtë vijon:
“1/4. Familjet, sipas listës 2/4, përfitojnë subvencionimin e qirasë nga data 16.11.2018, sipas verifikimit të Njësisë Bashkiake nr. 6, të Bashkisë Tiranë. Shpenzimet për mbulimin e qirasë deri në fund të vitit 2019 mbulohen nga fondet e strehimit, të planifikuara në buxhetin e Ministrisë së Financave dhe Ekonomisë.”. 
b) Pas lidhjes 2/3, shtohet lidhja 2/4, me listën emërore të subjekteve që do të trajtohen me qira, e cila i bashkëlidhet këtij vendimi dhe është pjesë përbërëse e tij.
2. Ngarkohen Ministria e Financave dhe Ekonomisë, Enti Kombëtar i Banesave dhe Bashkia Tiranë për zbatimin e këtij vendimi
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

Shtojca 2/4

Lista emërore e subjekteve që trajtohen me qira

	Subjektet, të cilat preken nga zbatimi i projektit të Unazës së Madhe të Tiranës, segmenti Komuna e Parisit-Rruga e Kavajës, që trajtohen me pagesën e qirasë

